Laugalių geležinkelio stotis

Laugalių geležinkelio stotis – buvusi siaurojo geležinkelio stotis vakarų Lietuvoje, Gargždų miesto vakarinėje dalyje Laugaliuose, prie buvusios Vokietijos ir Rusijos imperijų sienos. Galinė „Klaipėdos siaurojo geležinkelio“ Dovilų–Laugalių atkarpos stotis. Geležinkelio stoties pastatas yra vienas iš dviejų Klaipėdos rajone išlikusių Klaipėdos siaurojo geležinkelio stočių pastatų (antrasis – Pėžaičių stoties pastatas).Buvusios Pėžaičių siaurojo geležinkelio stoties pastatas.  Klaipedosrajonas.lt (tikrinta 2025-02-20).

 Istorija 

1906 m. atidaryta siaurojo geležinkelio linija, sujungusi Klaipėdą su Vokietijos–Rusijos pasieniu – Dovilų–Laugalių siaurasis geležinkelis. Ši atšaka ėjo į Laugalius, kurie priklausė Vokietijos imperijai, o greta rytuose esantys Gargždai buvo jau Rusijos imperijoje. Stotis įrengta 1904–1906 m. Kompleksą sudarė ne tik stoties pastatas, bet ir muitinė, svečių namai, areštinė.

Po II pasaulinio karo geležinkelis išardytas. Pastate įrengta vidurinė mokykla, nuo 1967 m. – Klaipėdos rajono pionierių namai, 1990 m. pervadinti moksleivių namais. Nuo 2008 m. pastate veikia Gargždų vaikų ir jaunimo laisvalaikio centras.Buvusios Laugalių siaurojo geležinkelio stoties, vėliau muitinės pastatas.  Klaipedosrajonas.lt (tikrinta 2025-02-20).

 Šaltiniai 

Kategorija:Klaipėdos rajono savivaldybės geležinkelio stotys